Author: Inštitút pre aproximáciu práva
Last saved by: spano
Company: Úrad Vlády SR

Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
30. októbra 2002
K materiálu č. 7733/2002
K bodu č. 49

     

S T A N O V I S K O

k návrhu zákona, ktorým sa mení a dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov    

I
Návrh zákona, ktorým sa mení a dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov predkladá na rokovanie vlády SR predseda Úradu pre štátnu službu podľa bodu A. 25 uznesenia vlády SR č. 1144 z 23. októbra 2002.
                                                                    II
Účelom návrhu zákona je znížiť potreby výdavkov na mzdy štátnych úradníkov, poistné a príspevky zamestnávateľa do poisťovní.
 
 III

		V práve ES/EÚ nie je problematika návrhu zákona upravená a je  ponechaná na vnútroštátnu úpravu. Problematikou štátnej služby sa však vo všeobecnosti zaoberá viacero právnych predpisov v oblasti sociálneho zabezpečenia, najmä smernice z oblasti rovnosti mužov a žien ( napr. smernica rady č. 76/207/EHS a smernica rady č. 75/117/EHS), z oblasti bezpečnosti a ochrany zdravia pri práci (smernica rady č.93/104/EHS a smernica rady č. 92/85/ES) a z oblasti pracovného práva (smernica rady č. 91/533/EHS).                                                                               
IV
	Všeobecná časť dôvodovej správy obsahuje doložku zlučiteľnosti .Upozorňujeme predkladateľa, že obsah bodov  3 a 4 je potrebné opraviť v súlade s Legislatívnymi pravidlami vlády SR (v bode 3 je potrebné identifikovať záväzky SR z pohľadu relevantných dokumentov – napr. NPAA, Partnerstvo pre vstup a v bode 4 uviesť, či je, alebo nie je problematika návrhu zákona upravená v práve ES/EÚ) a v bode 6 (gestor) je potrebné nahradiť uvedený text slovom „bezpredmetné“, nakoľko ústredný orgán štátnej správy sa v tomto bode uvádza iba v prípade ak sa návrhom právneho predpisu transponuje smernica.
	Sekcia Inštitút pre aproximáciu práva ÚV SR súhlasí s tvrdením predkladateľa, ktoré vyjadril v doložke zlučiteľnosti o bezpredmetnosti posudzovania súladu návrhu zákona s právom EÚ vzhľadom na vnútroštátny charakter upravovanej problematiky a z hľadiska aproximácie práva neuplatňuje k návrhu zákona žiadne pripomienky. 

Bratislava | 29.10.2002
Vypracoval: | Mgr. Silvia Fajtáková,
Tel.: | 57295601

JUDr. Mária Krošlákovágenerálna riaditeľka